
Tisztelt Képviselőtestület!

A Balatonakali Mandulavirág Strand ebben az évben június 19 – augusztus 30-ig tartott nyitva.

Augusztus 31-től megnyitottuk a partot a horgászok számára, de a fürdőzők kiszolgálására most is maradtak bent bejárók, hogy biztonságosan lehessen fürdeni. Szeptember15-ig a jelzőtoronytól nyugatra lehet horgászni a rendelet szerint, utána az egész partszakaszon használható erre a célra. 

Folyamatosan megkezdtük a szezon utáni leszereléseket, már kivettük a csúszda végét, kiemeltünk a felesleges lépcsőket, a vízibicikliket, leszereltük a focipálya hálóját. Már kikerült a vízből a vizibiciklis stég is, és a hónap végéig kivesszük a többi bejárót is, így a továbbiakban a gyermekfürdető öböl lesz a biztonságos bejáró.

Folyamatosan történik a beszedett szemeteskukák, nagy konténerek mosása, fertőtlenítése. A bóják kiemelése letisztítása már megtörtént, tárolóhelyükre kerültek.

Az extrém alacsony vízállás miatt a szokásos búcsúi horgászverseny és az NBBH bojlis verseny ebben az évben nem kerül megrendezésre,

A horgászok miatt a víztelenítési időszak megkezdéséig nyitva tartjuk a mosdókat.

Az idei szezonra sajnos jellemző volt a változékony, szeles időjárás, nagyon meleg hétvégékkel és alacsony forgalmú hétköznapokkal. A nyár folyamán minden nap nyitva tartottunk, egy napon sem voltak zárva pénztáraink. Sajnos az iskolaév késői zárása, az elhúzódó évzárók, bizonyítvány osztások miatt a szezon csak későn indult be, ugyanúgy, mint az előző évben, de a forró június végi időjárás az akkori bevételeken is meglátszott. A vendégek rövid ideig tartózkodtak a faluban, kevés volt a hetekig itt strandoló család.  

Mellékletként csatolok egy táblázatot a jegybevételek alakulásáról, valamint az alábbiakban egy rövid áttekintést adok a forgalom jelentősebb tételeiről.

Visszatekintve az elmúlt évek jegybevételeire, láthatjuk, hogy 
2016-ban 46.931vásároltak belépőt, 
2017-ben 49.107 db,
2018-ban 48.426 db, 
2019-ben 48.201 db,
2020-ban 42.956 db, 
2021-ben 40.798 db,
2022-ben 44.367 db,
2023-ban 41.292 db, 
2024-ben 53.813 db, 
2025-ben 36.384 db, 
2026. évben 40.413 jegyet adtunk el a strand két pénztárában. 
Ebben a szezonban vendégeinknek továbbra is kínáltunk IFA kedvezményes jegyeket is, amire nagy igény is mutatkozott, a kemping vendégei használták ki leginkább a lehetőséget, azonban a magánszálláshelyeken is kérik  a vendégek a kedvezményre jogosító szelvényeket.

Az előző évhez képest nőtt a belépőjegyek eladása, 4029 db jeggyel többet adtunk el. Áremelést ebben a szezonban csak a felnőtt belépő, és az idénybérlet vonatkozásában hajtottunk végre, minden szolgáltatást 2025-ös áron kínáltunk. Emelkedett a vízibicikli kölcsönzés, és a csúszda használat darabszáma is, napágyainkra is nagyobb kereslet volt jellemző, ez arányaiban megfelel a jegyeladás emelkedésének.

A csúszdát az extrém alacsony vízállás miatt az utolsó hétre biztonsági okokból leállítottuk, de ennek ellenére is több karszalagot adtunk el, mint az előző évben.

Sokan hiányolták a kínálatunkat színesítő vízi kalandparkot, javaslom, hogy a következő szezonra keressünk új üzemeltetőt, aki folytatja a kalandpark működtetését.

A népszerű családi belépőket sokan igénybe veszik továbbra is.

Családi belépő:                      1730 db = 9.047.200,-Ft
A vendégek igénybe vették egyéb szolgáltatásainkat is:

Vízi bicikli kölcsönzés:             561 db =  2.475.000. Ft

Vizieszköz kölcsönzés:             157 db =     840.100. Ft

Napozóágy bérlés:               
2.177 db =  3.265.500 . Ft

Kabin, és SUP tároló bérlés:       24 db =  1.422.000. Ft

Csúszda napijegy eladás:     
2.215 db =  4.430.000. Ft
Pár szóban értékelném a strand üzemeltetésében részt vállaló partnerek, szolgáltatók részvételét is:
Vízimentő szolgálat:
Ebben az évben a vízimentők a szolgálatot a megszokott színvonalon teljesítették, egy pénztárzárás utáni vízből mentés történt, mentőhajó közreműködésére is szükség volt. Ezen kívül a szokásos vágásos sérülések, csípések ellátása megoldott volt a közreműködésükkel.

A VMSZ már az előző évben bevezetett gyakorlati rendszere miatt több hétvégén is frissen végzett vízimentők csatlakoztak a szolgálatot ellátó vízimentőinkhez, hogy valós gyakorlati tudást szerezze-nek segítségükkel. Ez nagyon hasznos volt az újak számára is, és strandunkon is növelte a fürdőzők biztonságát. (Csatolva a szolgálat beszámolóját.)
Elsősegélynyújtó szolgálat:
A szolgálatot biztosító Barroch Zoltán szervezésében nagyon felkészült, lelkiismeretes dolgozók látták el ezt a fontos feladatot, munkájukkal nagyon elégedett voltam. Amikor szükséges volt, jól együttműködtek a vízimentőkkel, hatékony csapatot alkotva. Mentőt idén 3 alkalommal kellett hívni, ebből kétszer pénztárzárás után. A mentőszolgálat munkatársaival jó az együttműködés, az elvárható gyorsasággal sietnek segítségünkre. Sajnos, több esetben kellett ellátni horogba lépett fürdőzőket, helyben nem is mindig lehetett eltávolítani a horgot, tovább kellett küldeni Veszprémbe a sérültet.

Ehhez kapcsolódik, hogy a strand területén engedéllyel dolgozó fémkeresők nagy mennyiségű, fokozottan balesetveszélyes beszakadt horgász szerelést távolítottak el. Rozsdás, szétnyílt etető-kosarakat, horgokat, egyéb eszközöket.
Mozdulj Balaton rendezvénysorozat:
Annak ellenére, hogy kevesebb forrás állt rendelkezésre a helyi erők rendben helyt álltak, főleg a röplabda a népszerű sport. Felajánlásból kaptunk egy vonalkészletet, hogy szabályosan folyhasson a játék.
Nagy érdeklődés mellett zajlott szombatonként a sportversenyek lebonyolítása a szervező, Kovács Benedek megfelelően végezte a feladatát. A sok résztvevő miatt szinte kevésnek is bizonyult a rendelkezésre álló idő, és sportpálya, főleg a röplabda versenyek tekintetében. A gyakorló vízilabda kapuk idén is nagy sikert arattak. Több külső szervezésű vízilabda verseny is zajlott strandunkon, mind gyermek, mind szenior korosztályban. Nagyon sokan használták a TEQ BALL asztalunkat is.
A vízijátékok telepítésében, kiszedésében idén is a röpisek közreműködtek, vállvetve a vízilab-dásokkal, ezúton is köszönöm a segítségüket.
Takarító szolgálat:
A szolgáltatást végző dolgozó a feladatát megfelelően látta el, rend, és tisztaság fogadta a betérőket, amit egyre többen elismernek.

Sajnos sokan illetéktelenül használják a mozgássérült blokkot, továbbra is zuhanyzónak tekintik, emiatt a rászorulók nem mindig tudnak bejutni, és többletmunkát adnak a személyzetnek. A táboros csoportok is megnehezítik a vizesblokk rendben tartását, mivel öltözőnek használják azt. Az ez évi jelentős árvaszúnyog rajzás is rengeteg plusz feladatot rótt takarító kolléganőnkre, és a területet rendben tartó férfi kollégákra is.

Biztonsági szolgálat:
Ebben az évben ismét régi partnerünket bíztuk meg a strand őrzésével. A feladatot ellátó őrök rendet tartottak a strandon, azt időre kiürítették, lezárták. A programok lebonyolításában rendelkezésre álltak.

Sajnos állandóan visszatérő probléma, hogy pénztárzárás után a vendégek kutyával akarnak bejönni a strand területére. Az őrök figyelmeztetése ellenére sem akarnak távozni és lehetetlen egyszerre két kapunál egy őrnek visszatartani őket. 

Csatolom a biztonsági szolgálat értékelését a szezonról.
A pénztári szolgálat ellátására 6 fő diák munkást alkalmaztunk, ők megbízhatóan, nagy pontosság-gal, sok mosollyal, kedvességgel végezték munkájukat.

Mindnyájuk munkáját nagyon köszönöm, nélkülük nem tudtunk volna ekkora forgalmat zökkenő-mentesen lebonyolítani.

A vízibicikli üzemeltetést a nyár folyamán több helyi, és nyaralós diákmunkás végezte, akik lelki-ismeretesen látták el feladatukat, a fokozottan nehéz körülmények ellenére, koordinálták vízieszközeink kölcsönzését, biztosították a mentő-mellényeket. Már megszokták a vendégek a mentőmellény viselését, viszonylag kevés esetben kellett csak figyelmeztetni. 

Amennyiben a vízállás alacsony marad, a kölcsönző stéget át kell alakítani, hogy biztonsággal tudják végezni feladataikat,

A napágy kölcsönzés ezen a nyáron is működött, a kölcsönzést végző diákok jól végezték feladatukat, a nehéz fizikai megterheléssel jól megbirkóztak.

A csúszda üzemeltetés látszólag könnyű, ám igen megterhelő feladatát is váltva végezték az üze-meltető diákok, kellő türelemmel, és körültekintően kezelve a problémákat.
A Játszóház és Strandkönyvtár működése strandunk kihagyhatatlan szolgáltatása, amit sokan vesznek igénybe.

Ezúton is köszönöm Herczeg-Hokker Xénia lelkiismeretes munkáját, aki már második éve végzi a játszóház működtetését. Nagyon jól megbirkózott a feladattal, új színeket, sok kreativitást hozott strandunkra. A következő években is számítunk rá, hogy animátoraival sok kis alkotással boldogítja a hozzánk látogató családokat.
Minden munkatársamnak köszönöm a lelkiismeretes munkavégzését!

Ezúton köszönöm meg a faluüzemeltetésben dolgozó munkatársak segítségét is, akik minden szükséges helyzetben kisegítettek bennünket Nagy András irányításával!

Sok pozitív visszajelzést kaptunk idén is a strand területének tisztasága, a vizesblokkok tisztasága miatt. A legnagyobb elismerés illeti meg Aranyi Zoltán, és Horváth Aladár kollégámat, és takarító kolléganőnket Kalányos Mariannt, akik fenntartották a rendet, tisztaságot. Nekik is köszönhető a KÉK HULLÁM Zászló 5 csillagos minősítés, amit már sokadik éve nyer el strandunk.

Javasolnám az alábbi fejlesztések, javítások megvalósulását a 2027-es nyári szezonra:

· Kőszórás javítása, pótlása a hátsó pénztár előtti szakaszon

· Kilátó előtti befolyó rendbetétele, kőszórás kialakítása

· Csúszda lépcsőjének, és felső szintjének festése, javítása

· Új, fém öltözők telepítése

· Vízibicikli kölcsönző stég átalakítása

Köszönöm a Képviselő Testület támogatását, egyúttal kérem beszámolóm elfogadását!

Balatonakali, 2026. szeptember 10.                                                                                

       Kovács Ágnes

strandgondnok                                

